CELEX: 52014JC0002
Language: hu
Date: 2014-01-16
Title: Együttes javaslat A TANÁCS RENDELETE az egyes, Libériával szembeni korlátozó intézkedésekről szóló 234/2004/EK rendelet módosításáról

|
			
		
		
		52014JC0002
		
			Együttes javaslat A TANÁCS RENDELETE az egyes, Libériával szembeni korlátozó intézkedésekről szóló 234/2004/EK rendelet módosításáról /* JOIN/2014/02 final - 2014/0009 (NLE) */
			
				
		
		
			
			   	INDOKOLÁS
(1)                   
Az egyes, Libériával szembeni korlátozó
intézkedésekről szóló 234/2004/EK tanácsi rendelet tilalmat rendelt el a
Libériában vagy ottani felhasználásra bármely nem kormányzati személynek,
jogalanynak vagy szervezetnek katonai tevékenységgel kapcsolatos technikai vagy
pénzügyi segítség nyújtására vonatkozóan.
(2)                   
Az Egyesült Nemzetek Biztonsági Tanácsa 2013.
december 10-én elfogadta a 2128/2013. számú határozatot, amelyben
megerősítette az 1521/2003. számú határozat (2) bekezdésében bevezetett és
az 1683/2006. számú határozat (1) és (2) bekezdésével, az 1731/2006. számú
határozat (1) bekezdésének b) pontjával, az 1903/2009. számú határozat (3),
(4), (5) és (6) bekezdésével, valamint az 1961/2010. számú határozat (3)
bekezdésével módosított fegyverembargót, és módosította a kapcsolódó értesítési
követelményeket. 
(3)                   
Mindenekelőtt az Egyesült Nemzetek Biztonsági
Tanácsa úgy döntött, hogy a halált nem okozó eszközökre és a kapcsolódó
képzésre vonatkozó értesítésre már nincs szükség, és elsősorban a libériai
kormány felel azért, hogy a szankcióbizottság értesítést kapjon a halált okozó
fegyvereknek és a kapcsolódó felszereléseknek a libériai kormány számára
történő szállításáról, valamint a katonai és egyéb biztonsági
tevékenységekhez kapcsolódó segítségnyújtásnak, tanácsadásnak vagy képzésnek a
libériai kormány számára történő nyújtásáról.
(4)                   
A Tanács határozat elfogadására készül a
2008/109/KKBP közös álláspont e célból történő módosításáról.
(5)                   
Egyes említett intézkedések végrehajtásához az Unió
további fellépése szükséges.
(6)                   
Az Unió külügyi és biztonságpolitikai
főképviselője és az Európai Bizottság javaslatot tesz a 234/2004/EK
rendelet ennek megfelelő módosítására.
2014/0009 (NLE)
Együttes javaslat
A TANÁCS RENDELETE
az egyes, Libériával szembeni korlátozó
intézkedésekről szóló 234/2004/EK rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére, 
tekintettel a Libériával szembeni korlátozó
intézkedésekről szóló, 2008. február 12-i 2008/109/KKBP közös álláspontra[1],
tekintettel az Unió külügyi és biztonságpolitikai
főképviselője és az Európai Bizottság által előterjesztett
együttes javaslatra,
mivel:
(1)       A 234/2004/EK tanácsi
rendelet[2]
általános tilalmat rendel el bármely libériai személy, jogalany vagy szervezet
részére történő, katonai tevékenységgel kapcsolatos technikai tanácsadás,
segítség, képzés, finanszírozás és pénzügyi támogatás nyújtására vonatkozóan.
(2)       Az Egyesült Nemzetek
Biztonsági Tanácsa 2013. december 10-én elfogadta a 2128/2013. számú
határozatot, amelyben megerősítette az 1521/2003. számú határozat (2)
bekezdésében bevezetett és az 1683/2006. számú határozat (1) és (2)
bekezdésével, az 1731/2006. számú határozat (1) bekezdésének b) pontjával, az
1903/2009. számú határozat (3), (4), (5) és (6) bekezdésével, valamint az
1961/2010. számú határozat (3) bekezdésével módosított fegyverembargót, és
módosította a kapcsolódó értesítési követelményeket. 
(3)       2014. január ...-án/-én a
Tanács elfogadta a Libériával szembeni korlátozó intézkedésekről szóló
2008/109/KKBP közös álláspont módosításáról szóló 2014/.../KKBP határozatot[3]. 
(4)       Ezen intézkedések közül
néhány az Európai Unió működéséről szóló szerződés hatálya alá
tartozik, ennélfogva – különösen az intézkedéseknek a gazdasági szereplők
által valamennyi tagállamban történő egységes alkalmazásának biztosítása
céljából – a végrehajtásukhoz uniós szintű jogszabály szükséges.
(5)       A 234/2004/EK tanácsi rendeletet
ezért ennek megfelelően módosítani kell,
ELFOGADTA EZT A RENDELETET:
1. cikk
A 234/2004/EK rendelet a következőképpen
módosul: 
1. A 3. cikk (1) bekezdése b) pontjának
helyébe a következő szöveg lép:
„b) kizárólag humanitárius vagy védelmi
célokra szánt, halált nem okozó felszerelésekkel kapcsolatos technikai
segítségnyújtás.”
2. A 4. cikk helyébe a következő szöveg
lép:
„4.
cikk
Azok a természetes és jogi személyek,
jogalanyok és szervezetek, amelyek az 1. cikkben foglaltak szerint bármilyen,
katonai vagy egyéb biztonsági tevékenységgel kapcsolatos segítséget
szándékoznak nyújtani a libériai kormánynak, előzetesen tájékoztatják azon
tagállamnak az I. mellékletben felsorolt weboldalakon szereplő illetékes
hatóságát, amelyben lakóhelyük, székhelyük vagy telephelyük található. Az ilyen
tájékoztatásnak az összes releváns információt tartalmaznia kell, ideértve
adott esetben a szállítandó eszközök rendeltetését, végfelhasználóját,
műszaki leírását és mennyiségét, a szállító nevét, valamint a szállítás
tervezett időpontját, módját és útvonalát. Az érintett tagállam a releváns
információ kézhezvételét követően – a libériai kormánnyal konzultálva –
értesíti erről a szankcióbizottságot, amennyiben a libériai kormány nem
tette meg ezt az értesítést az Egyesült Nemzetek Biztonsági Tanácsa 2128/2013.
számú határozata (2) bekezdése b) pontja ii. és iii. alpontjának
megfelelően.”
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 38., 2008.2.13., 26. o.
[2]               A Tanács 2004. február 10-i 234/2004/EK rendelete egyes,
Libériával szembeni korlátozó intézkedésekről és az 1030/2003/EK rendelet
hatályon kívül helyezéséről (HL L 40., 2004.2.12., 1. o.).
[3]               A Tanács határozata (teljes cím) (HL L …).